《金鼓洞》
清代·秦瀛

䆗窱出古洞，洞壑复森沈。不闻金鼓响，樵斧在远林。

清风竹间至，苍苔满秋阴。白日忽高下，碧云无古今。

孤花媚寒涧，幽树悦众禽。当其万籁寂，自得山水音。

忘言憩磐石，雪乳流衣襟。

作者简介：（1743—1821）江苏无锡人，字凌沧，一字小岘，晚号遂庵。乾隆四十一年举人，授内阁中书。嘉庆间官至刑部右侍郎。为官勇于任事。少有文名，诗文力追古风，而能有所自得。辞官后修县志，网罗地方文献。有《小岘山人诗文集》、《淮海公年谱》等。